**Ispite**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am fost ispitit

De o plictisealǎ purǎ

În timp ce ascultam

O slujbǎ de trei ore

Ce se dorea culturǎ.

Ispitǎ fu şi oboseala

De-a fi atent la vorbe

Rostite fǎrǎ har

De cel ce ,,a bǎut cerneala”

Când a trecut prin seminar.

Dacǎ mai pun la socotealǎ

Lehamitea ce m-a cuprins

Când un ,,atoateştiutor”

Cu prea puţinǎ şcoalǎ

La faţǎ s-a aprins

Cǎ nu ştiu sǎ mǎ port

Cu rasa monahalǎ,

Tabloul ispitelor

Se completeazǎ

În aşa fel încât, domnilor,

Voi învǎţa şi eu ceva

Pânǎ la boboteazǎ.